tartuNLP/wikipedia-smugri-20251201 huggingface dataset:
Bailleul (Nord)

Bailleul on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 45 kilometriä Dunkerquen kaupungista kaakkoon.
Kaupunki on ollut asuttuna roomalaisten hallinta-ajasta lähtien, ja sen historia on siitä lähtien kietoutunut Flanderin historiaan. Kaupunki on tuhoutunut useita kertoja, erityisesti tulipaloissa. Ensimmäisen maailmansodan pommituksissa ja tykistötulessa vuonna 1918 kaupunki tuhoutui täysin. Pormestarin johdolla kaupungille haluttiin palauttaa sen flaamilainen luonne. Arkkitehti Louis-Marie Cordonnierin johtama arkkitehtiryhmä työskenteli kaupungin jälleenrakentamiseksi. Referenssiksi valittiin Bruggen kaupunki, sekä tyylisuunniksi gotiikka ja renessanssi. Työn tuloksena syntyi arkkitehtuurillaan merkittävä kulttuuriperintökohde.
Jälleenrakennettu kaupungintalon 62-metriä korkea torni kuuluu Unescon maailmanperintöluetteloon osana Belgian ja Ranskan kellotorneja. Tornissa olevat 35 kelloa soittavat viidentoista minuutin välein eri laulujen säkeitä.
Kaupungissa oleva vuonna 1861 perustettu museo Musée Benoît-De-Puydt perustuu paikallisen virkailijan ja keräilijän Benoît De Puydtin kokoelmiin. Kokoelmassa on taide-esineitä, jotka edustavat flaamilaisia, eurooppalaisia ja aasialaisia kulttuureja keskiajalta 1800-luvulle. Kokoelmaa on täydennetty lahjoituksilla. Museorakennus on myös jälleenrakennettu entiselle paikalleen.
Itä–Länsi-ottelu 2006

Vuoden 2006 Itä–Länsi-ottelu pelattiin Kiteellä Kiteen Rantakentällä 1.–2. heinäkuuta 2006. Miesten ottelun voitti Idän joukkue jaksoin 1–0 (3–0, 1–1) ja naisten ottelun voitti Lännen joukkue jaksoin 0–1 (1–5, 2–2).
Miehet.
Miesten ottelun voitti Idän joukkue jaksoin 1–0 (3–0, 1–1). Idän joukkueeseen kuuluivat lyöntijärjestyksessä kakkosvahti Sami Haapakoski, kakkospolttaja Teemu Haataja, kolmosvahti Jani Komulainen, kolmoskoppari Roope Korhonen, lukkari Toni Kohonen, sieppari Juha-Matti Sirviö, kolmospolttaja Saku Kapanen, kakkoskoppari Jarkko Perttula, ykkösvahti Sami Partanen, jokeripelaaja Sami Joukainen, jokeripelaaja Sami Karjala, jokeripelaaja Pasi Kokkonen ja jokeripelaaja Mika Laukkanen. 
Lännen joukkueeseen kuuluivat lyöntijärjestyksessä kakkoskoppari Henri Puputti, ykkösvahti Antti Kuusisto, kakkospolttaja Tommi Murto, kakkosvahti Pertti Mäkelä, kolmoskoppari Anssi Lammila, kolmospolttaja Jussi Kemilä, kolmosvahti Vesa Musto, sieppari Aki Orava, lukkari Antti Tokkari, jokeripelaaja Jere Dahlström, jokeripelaaja Jaakko Antila, jokeripelaaja Riku Rantanen ja jokeripelaaja Veli-Pekka Yli-Hirvelä. Kentän parhaana palkittiin Idän kakkosvahti Sami Haapakoski.
Naiset.
Naisten ottelun voitti Lännen joukkue jaksoin 0–1 (1–5, 2–2). Idän joukkueeseen kuuluivat lyöntijärjestyksessä kolmoskoppari Maaru Seppä, kolmospolttaja Sonja Koskinen, kakkosvahti Paula Rautiainen, sieppari Niina Rinkinen, kolmosvahti Johanna Vikman, ykkösvahti Riina Surakka, kakkoskoppari Mervi Morgan, kakkospolttaja Tiina Tolonen, lukkari Kaisa Salmela, jokeripelaaja Henna Kytösalmi, jokeripelaaja Silja Rehunen, jokeripelaaja Heidi Huuskonen ja jokeripelaaja Petra Heikkilä. 
Lännen joukkueeseen kuuluivat lyöntijärjestyksessä kolmoskoppari Carita Toiviainen, kolmospolttaja Kaisa Kärkkäinen, kakkoskoppari Niina Jokinen, kolmosvahti Miia Suominen, kakkospolttaja Tiia Pöntinen, lukkari Sirpa Pollari, sieppari Jenni Tolonen, kakkosvahti Minna Alestalo, ykkösvahti Leena Sippola, jokeripelaaja Susanna Ylä-Kero, jokeripelaaja Niina Seppälä, jokeripelaaja Noora Boelius ja jokeripelaaja Elina Mäki. Kentän parhaana palkittiin Lännen kolmoskoppari Carita Toiviainen.
Kurt Thiim

Kurt Thiim (s. 3. elokuuta 1956 Vojens) on entinen tanskalainen moottoriurheilija.
Thiim on ajanut muun muassa Deutsche Tourenwagen Meisterschaft sarjassa (DTM-sarjaa edeltänyt sarja). Hän on ajanut myös yhden kilpailun Porsche Supercup -sarjassa.
Michelle Gatting

Michelle Sophie Gatting (s. 21. joulukuuta 1993 Aarhus, Tanska) on tanskalainen autourheilija. Hän kilpailee FIA World Endurance Championship ja European Le Mans Series -sarjoissa. Hän on ollut Iron Dames projektin mukana sen alusta lähtien.
Ura.
Gatting aloitti uransa vuonna 2011 Tanskan Formula Ford -sarjasta. Hän sijoittui sarjan kolmanneksi. 
Vuonna 2012 Gatting ajoi Volkswagen Scirocco R-Cup -sarjassa sijoittuen vuonna 2013 sarjassa viidenneksi. Vuonna 2014 Gatting ajoi Saksan Porsche Carrera Cup -sarjaa. Vuosina 2016-2018 Gatting kilpaili Tanskassa ajettavaa Danish Thundersport Championship -sarjaa. Vuonna 2018 Gatting sijoittui Danish Supertourisme Turbo -sarjassa kolmanneksi.
Vuonna 2019 Gatting siirtyi urheiluautoihin ajaen European Le Mans Series -sarjassa Ferrarilla Kessel Racing -tallissa LMGTE-luokassa. Vuonna 2020 Gatting jatkoi sarjassa ja siirtyi Iron Lynx -talliin. Vuonna 2021 Gatting voitti Ferrari Challenge Europe -sarjan mestaruuden.
Vuodesta 2021 lähtien Gatting on ajanut myös FIA World Endurance Championship -sarjaa. Lisäksi hän on ajanut urallaan muun muassa Asian Le Mans Series ja Tanskan TCR Touring Car -sarjaa.
Nieppe

Nieppe on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 60 kilometriä Dunkerquen kaupungista kaakkoon.
Château de Nieppen rakennutti Ieperin katedraalin kaniikki Philippe de Vicq vuonna 1610. Linnan historian ensimmäinen vuosisata oli vaiheikas. Se kärsi kaupungin tavoin pakkolunastuksista ja ryöstelyistä useaan otteeseen. Ranskan suuren vallankumouksen aikana 1700-luvun lopulla linnaa käytettiin sotilaiden kasarmina, rehuvarastona ja vankilana. Linnan oikea omistaja sai sen takaisin vuonna 1799, mutta korjauskustannukset olisivat olleet niin suuret, että linna päätettiin purkaa ja rakentaa uudelleen alkuperäisille perustuksilleen. Napoleonin sotien lopulla vuonna 1815 linna koki taas pakkolunastuksia ja sotilaiden majoitusta. Ensimmäisen maailmansodan pommituksissa ja tykistötulessa vuonna 1918 kaupunki ja linna tuhoutuivat. Vuonna 1925 rauniot raivattiin pois, ja vuoden 1610 perustuksilleen uudelleenrakennettu rakennus valmistui vuonna 1930. Linnan yksityisomistus loppui vuonna 1966, ja vuonna 1974 Nieppen kaupunki osti rakennukset ja 7 hehtaaria puistoa ja metsää. Vuodesta 2000 lähtien linnassa on toiminut paikallishistoriallinen museo, Musée d’histoire locale.
Harry Stylesin diskografia

Brittiläisen laulaja-lauluntekijä Harry Stylesin diskografia käsittää neljä studioalbumia, yhden EP:n ja 14 singleä.
Itä–Länsi-ottelu 1996

Vuoden 1996 Itä–Länsi-ottelu pelattiin Kiteellä Kiteen Rantakentällä 13.–14. heinäkuuta 2006. Miesten ottelun voitti Idän joukkue jaksoin 1–0 (1–0, 0–0) ja naisten ottelun voitti Idän joukkue jaksoin (10–3, 3–7, 2–0).
Miehet.
Miesten ottelun voitti Idän joukkue jaksoin 1–0 (1–0, 0–0). Idän joukkueeseen kuuluivat lyöntijärjestyksessä kakkoskoppari Sami Sirviö, kolmosvahti Timo Rautiainen, kakkosvahti Kari Hakkarainen, kakkospolttaja Pasi Pirinen, kolmospolttaja Jarkko Kokko, kolmoskoppari Pasi Pohjola, lukkari Kari Kallio, ykkösvahti Olli-Jussi Makkonen, sieppari Riku Lehto, jokeripelaaja Sami Ahola, jokeripelaaja Janne Vuorinen, jokeripelaaja Janne Vuorinen, jokeripelaaja Jukka Holttinen ja jokeripelaaja Kari Myllyniemi. 
Lännen joukkueeseen kuuluivat lyöntijärjestyksessä kakkoskoppari Vesa Liikala, kakkosvahti Timo Keränen, kakkospolttaja Jari Tyynelä, sieppari Mikko Vainionpää, kolmospolttaja Riku Kytösalmi, kolmosvahti Mika Sivunen, ykkösvahti Jan Hautala, kolmoskoppari Mika Laatikainen, lukkari Matti Iivarinen, jokeripelaaja Juha-Pekka Soini, jokeripelaaja Veijo Turpela, jokeripelaaja Jukka Yrjänen ja jokeripelaaja Sami Joukainen. Kentän parhaana palkittin Lännen lukkari Kari Kallio.
Naiset.
Naisten ottelun voitti Idän joukkue jaksoin (10–3, 3–7, 2–0). Idän joukkueeseen kuuluivat lyöntijärjestyksessä kolmoskoppari Kirsi Hänninen, kolmosvahti Hanna Airaksinen, kakkospolttaja Niina Kantola, lukkari Kirsi Lakaniemi, kakkoskoppari Terhi Rönkä, kolmospolttaja Jaana Vapaavuori, kakkosvahti Krista Laurila, ykkösvahti Pirjo-Riitta Vauhkonen, sieppari Kaisa Tuusjärvi, jokeripelaa)a Riikka Punnonen, jokeripelaaja Armi Ahola, jokeripelaaja Hannele Seppänen, jokeripelaaja Leena Rantatorikka. 
Lännen joukkueeseen kuuluivat lyöntijärjestyksessä kakkoskoppari Laura Jounela, kolmoskoppari Marja-Liisa Lintala, kolmospolttaja Kirsi Annila, kakkospolttaja Katja Saari, lukkari Henna Salmela, ykkösvahti Leena Hakala, kakkosvahti Marja Valkama, sieppari Pirjo Haukkamaa, kolmosvahti Susanna Hyppönen, jokeripelaaja Sari Lemponen, jokeripelaaja Miia Pöntinen, jokeripelaaja Salla Suhonen ja jokeripelaaja Taru Ylä-Autio. Kentän parhaana palkittiin Idän kolmosvahti Hanna Airaksinen.
Alipainemuovaus

Alipainemuovaus eli tyhjiömuovaus on muovin valmistustekniikka. Siihen kuuluvia vaiheita ovat lämmitys, muovaus, jäähdytys ja leikkaus. Lämmitysvaiheessa prosessissa käytettävä levyaihio lämmitetään sähkövastuksilla. Sitten aihio imaistaan muottia vasten alipaineen avulla. Tämän jälkeen muovattu muovi jäähdytetään ja irrotetaan muotista. Lopuksi reunat leikataan pois ja muovattu muovi viimeistellään CNC-tekniikkaa käyttäen. Alipainemuovauksen kustannukset ovat alhaisemmat kuin esimerkiksi ruiskuvalukoneella toimittaessa. Alipainemuovauksella valmistetaan muun muassa mikroruokapakkauksia, purkkien kansia, pullojen korkkeja ja lääkäreiden tarvikkeita. Alipainemuovauksen avulla muoviin saadaan tehtyä monimutkaisiakin muotoja ja materiaaleja voidaan muokata yksityiskohtaisesti. Lämmitysvaiheella materiaali muutetaan joustavaksi. Jäähdytys tehdään puhallusilmalla. Alipainemuovauksessa käytettäviä materiaaleja ovat muun muassa polystyreeni, akryyli ja PVC (polyvinyylikloridi). Tällä tekniikalla muovattuja muoveja hyödynnetään esimerkiksi keittiökalusteiden osissa, koneiden ja elektroniikkalaitteiden suojuksissa.
Jääpallon maailmanmestaruuskilpailut 2026

Jääpallon maailmanmestaruuskilpailut 2026 pelataan Suomessa 12. – 18. tammikuuta. Turnaus on järjestyksessään 42. jääpallon MM-turnaus. Edellisen kerran kisat on pelattu Suomessa vuonna 2001 ja yhteensä turnaus on seitsemäs Suomessa järjestettävä MM-turnaus.
Ruotsi on hallitseva maailmanmestari. 
Taustaa.
Kansainvälinen Jääpalloliitto myönsi kisat Suomelle kesäkuussa 2025. Kisojen visuaalinen ilme julkaistiin elokussa 2025.
Manchild (Sabrina Carpenterin kappale)

Manchild on yhdysvaltalaisen laulaja-lauluntekijän Sabrina Carpenterin kappale ja tämän tulevan "Man’s Best Friend" -albumin johtosingle. Se julkaistiin 5. kesäkuuta 2025 levy-yhtiö Island Recordsin kautta. Kappaletta on ollut kirjoittamassa Carpenterin lisäksi Amy Allen sekä Jack Antonoff, kuka toimi myös kappaleen tuottajana.
”Manchild” nousi "Billboard Hot 100" -listan ensimmäiselle sijalle sen julkaisun yhteydessä. Kappale oli sen julkaisun aikana Carpenterin neljäs listan kymmenen kärkeen yltänyt ja toinen ensimmäiselle sijalle yltänyt.
Kappaleet.
Manchild - suoratoisto/digitaalinen lataus
Manchild - 7-tuumainen vinyylisingle
Esko Mäkelä (yrittäjäneuvos)

Esko Terho Mäkelä (3. marraskuuta 1941 Alajärvi – 28. lokakuuta 2021) oli suomalainen yritysjohtaja, Mäkelä Alun toimitusjohtaja ja puheenjohtaja, sekä yrittäjäneuvos.
Elämä ja ura.
Esko Mäkelä syntyi Alajärven Luoma-aholle Fredrik ja Hilma Mäkelälle 3. marraskuuta 1941. Fredrik Mäkelä oli perustanut Luoma-aho ja Mäkelä, Läkkiastiatehtaan vuonna 1937, jonka rinnalla Esko kasvoi ja jo hyvin nuorena tutustui peltituotteiden markkinointiin.
Mäkelä valmistui merkonomiksi vuonna 1961, jonka jälkeen hän aloitti työt Mäkelä Peltituotteessa vuonna 1962 toimien toimisto- ja myyntitehtävissä. Vuonna 1977 Mäkelä siirtyi Mäkelä Peltituotteen toimitusjohtajaksi hänen isänsä siirryttyä tehtävästä. Mäkelä vaikutti 1970-luvun alusta lähtien ohutlevyalan kehitykseen. Hän vaikutti oman toimialansa tuotekehitykseen erilaisissa kehityshankkeissa. Mäkelä oli yritysjohtajana edelläkävijä. Hän tutustui alumiinipuristukseen 80-luvulla Norjassa ja siirsi Mäkelä Peltituotteet alumiinintuotannon suuntaan. Ensimmäinen puristinlinja ostettiin Saksasta marraskuussa 1989. Rautaruukista tuli Mäkelä Metalssin pääomistaja 90-luvun lopulla. Mäkelä toimi Metalssin toimitusjohtajana vuoteen 1994 asti ja puheenjohtajana vuoteen 1996 asti. Vuonna 1993 Mäkelä osti yhdessä Ari Mastokankaan kanssa Mäkelä Metalsin alumiinintuotannon Rautaruukilta luoden Mäkelä Alun, jonka toimitusjohtajaksi ja puheenjohtajaksi Mäkelä siirtyi. Mäkelä luopui toimitusjohtajan roolista vuonna 2001 ja puheenjohtajan roolista vuonna 2008, joissa hänet korvasi hänen poikansa Petri. Mäkelä nimettiin yrittäjäneuvokseksi 15. toukokuuta 1998.
Rahasto.
Mäkelän ja hänen vaimonsa mukaan on nimetty Alajärven lukion myöntämä Aila ja Esko Mäkelän stipendirahasto. Rahastosta on jaettu vuosittain vuoden matemaatikko stipendi, vuodesta 1989 lähtien.
Yksityiselämä.
Mäkelän perheeseen kuuluivat vaimo Aila, poika Petri ja tytär Terhi. Mäkelä toimi myös 45 vuoden ajan Alajärven Lions Clubin toiminnassa.
Mäkelä oli Alajärven Ankkureiden pesäpallojoukkueen suuri kannattaja, ja tuki seuraa pitkäaikaisesti yrityksensä avulla.
Åstrup

Åstrup on taajama Faaborg-Midtfynin kunnassa Tanskassa. Taajamassa oli 208 asukasta vuoden 2025 alussa.
Nordby (Fanø)

Nordby on taajama Fanøn kunnassa Tanskassa. Taajamassa oli 2 629 asukasta vuoden 2025 alussa.
Sønderho

Sønderho on taajama Fanøn kunnassa Tanskassa. Taajamassa oli 279 asukasta vuoden 2025 alussa.
Aidt

Aidt on taajama Favrskovin kunnassa Tanskassa. Taajamassa oli 261 asukasta vuoden 2025 alussa.
Farre (Favrskov)

Farre on taajama Favrskovin kunnassa Tanskassa. Taajamassa oli 295 asukasta vuoden 2025 alussa.
Folby

Folby on taajama Favrskovin kunnassa Tanskassa. Taajamassa oli 1 193 asukasta vuoden 2025 alussa.
Grundfør

Grundfør on taajama Favrskovin kunnassa Tanskassa. Taajamassa oli 402 asukasta vuoden 2025 alussa.
Hadbjerg

Hadbjerg on taajama Favrskovin kunnassa Tanskassa. Taajamassa oli 725 asukasta vuoden 2025 alussa.
Hadsten

Hadsten on taajama Favrskovin kunnassa Tanskassa. Taajamassa oli 8 560 asukasta vuoden 2025 alussa.
Hadsten muodostui 1860-luvulla rautatieaseman ympärille. Vuosina 1966–2006 se oli Hadstenin kunnan keskustaajaama. Hadstenissa on lukio ja kansanopisto.
Randers Amtsavis

Randers Amtsavis on tanskalainen vuonna 1810 perustettu sanomalehti, joka ilmestyy Randersin seudulla. Lehti on vuodesta 1973 ollut sitoutumaton, aiemmin se oli konservatiivinen.
Alavieskan rauhanyhdistys

Alavieskan rauhanyhdistys on Alavieskassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Alavieskan rauhanyhdistykseen kuului vuonna 2011 noin 140 jäsentä.
Historia.
Lestadiolainen herätysliike on vaikuttanut Alavieskan alueella 1870-luvulta lähtien. Ensimmäinen lestadiolainen oli tiettävästi Janne Kyrö Someronkylältä. Kylästä tuli lestadiolaisuuden tärkein alue Alavieskassa. Myös Taluskylässä oli herätyksiä vuoden 1870 tienoilla. Lestadiolaisuus eteni Alavieskassa naapurikuntia hitaammmin. Tästä huolimatta lestadiolaisia oli kunnassa 1800-luvun lopussa yli 500, mikä oli lähes viidennes kunnan asukasluvusta.
Alavieskan ensimmäinen seurahuone oli Naatuksen talon piharakennus, jossa alettiin pitämään seuroja vuonna 1913. Myöhemmin seuratupaa laajennettiin ottamalla käyttöön myös kievarin talli. Talossa pidettiin seuroja vuoteen 1939 saakka. Talvisodan kynnyksellä perustettiin tammikuussa ensin Alavieskan Taluskylän rauhanyhdistys ja huhtikuussa Alavieskan rauhanyhdistys. Kahta vuotta myöhemmin perustettiin rauhanyhdistys myös Ylikäännän kylään. Alavieskan rauhanyhdistykselle ostettiin seurapaikaksi Ventelän talo hautausmaan läheisyydestä. Sivukylillä seuroja pidettiin kodeissa ja nuorisoseurojen taloissa.
Alavieskan sivukylien rauhanyhdistyksien toiminta päättyi 1970- ja 1980-lukujen aikana, ja niiden jäsenet liittyivät kirkonkylän rauhanyhdistykseen. Alavieskan rauhanyhdistyksen uusi toimitalo valmistui vuonna 1979.
Kärsämäen rauhanyhdistys

Kärsämäen rauhanyhdistys on Kärsämäellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Kärsämäen rauhanyhdistykseen kuului vuonna 2011 noin 190 jäsentä.
Historia.
Lestadiolainen herätysliike vaikutti Kärsämäen alueella jo 1860-luvulla. Ensimmäinen lestadiolaisetappi syntyi Rannankylälle, jossa Matti Keskitalon kodissa pidetyt seurat seurakunnan kirkkoherra yritti keskeyttää. Liike ei saanut aluksi paljoakaan kannattajia. 1800-luvun lopussa Kärsämäellä oli noin sata lestadiolaista.
Vuonna 1906 Hallanperälle Pajalan taloon muuttivat Taneli ja Eveliina Koistila Haapajärven Kuusaalta. Hankkilan ja Hallan taloista tuli vakituisia seurapaikkoja. Alkuvaiheen seuratoiminta oli vilkasta. Kärsämäen Rauhanyhdistys ry perustettiin 20. joulukuuta 1927. Toukokuussa 1928 yhdistys liittyi Suomen Rauhanyhdistyksen Keskusyhdistykseen ja yhdistykselle ostettiin Mäen talo seurapaikaksi. Sota-aikana siirtolaisia majoitettiin yhdistyksen toimitiloissa.
Seuratoiminta elpyi välittömästi sotien jälkeen. Vuonna 1946 perustettiin kunnan aluelle Saviselän rauhanyhdistys, jonka jäsenet liittyivät Kärsämäen rauhanyhdistykseen vuonna 1977. Vanha toimitalo kävi pieneksi ja vuonna 1955 päätettiin rakentaa uusi toimitalo entisen seuratalon paikalle. Rauhanyhdistyksen toiminta monipuolistui 1980-luvulta lähtien. Kärsämäen rauhanyhdistyksen uuden toimitalon rakentaminen aloitettiin vuonna 1991 ja se valmistui vuonna 1993.
Kalajoen rauhanyhdistys

Kalajoen rauhanyhdistys on Kalajoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Kalajoen rauhanyhdistykseen kuului vuonna 2011 noin 230 jäsentä.
Historia.
Lestadiolainen herätysliike on vaikuttanut Kalajoen alueella 1860-luvun puolivälistä lähtien. Herätysliike saapui seudulle Kemin seudulta ja Jäämeren kalastuksesta palanneiden työmiesten mukana. Ensimmäisenä Kalajoen lestadiolaisena on mainittu Juho Mustonen syksyllä 1866. Kalajoella vaikuttivat merkittävästi alkuvaiheessa myös monet maallikot. Lestadiolaisuuden juurtumiseen Kalajoelle vaikutti myös se, että tunnettu saarnaaja Niilo Rapp asui paikkakunnalla vuosina 1876–1893. Lestadiolaisia arvioitiin olevan 1900-luvun vaihteessa Kalajoella noin 600.
Kalajoen rauhanyhdistys perustettiin marraskuussa 1909. Seurahuoneen avajaisia vietettiin syksyllä 1912. Lestadiolaisuuden toinen hajaannus 1930-luvulla vaikutti merkittävästi Kalajoella. Kalajoen rauhanyhdistyksen uusi toimitalo valmistui vuonna 1981.
Kalajoen Mehtäkylän rauhanyhdistys

Kalajoen Mehtäkylän rauhanyhdistys on Kalajoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. 
Lestadiolainen herätysliike on vaikuttanut Kalajoen alueella 1860-luvun puolivälistä lähtien. Herätysliike saapui seudulle Kemin seudulta ja Jäämeren kalastuksesta palanneiden työmiesten mukana. Herätys levisi nopeasti Kalajoen Mehtäkylään, jossa pidettiin seuroja useissa taloissa. Kylän ensimmäinen puhuja oli Matti Nikunpoika Sorvari.
Mehtäkylän lestadiolaiset saivat vuonna 1936 Janne Laitalan lahjoittaman tontin seurahuoneen paikaksi. Seuratalo valmistui seuraavana vuonna ja rauhanyhdistyksen perustava kokous pidettin huhtikuussa 1938. Mehtäkylän rauhanyhdistys osti vuonna 1958 huutokaupassa koulurakennuksen keskemmältä kylää. Rakennus kunnostettiin yhdistyksen toimitaloksi ja on edelleen käytössä.
Raution seudun rauhanyhdistys

Raution seudun rauhanyhdistys on Kalajoen Rautiossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Raution seudun rauhanyhdistykseen kuului vuonna 2011 noin 130 jäsentä.
Historia.
Lestadiolainen herätysliike sai jalansijaa Rautiossa vasta, kun Raution seurakunnan kappalaiseksi tuli lestadiolaispastori Viktor Alfred Wirkkula vuonna 1880. Wirkkula oli karkoitettu Huakiputaalta uskonnollisen vakaumuksensa vuoksi. Wirkkulan pappilasta tuli Raution lestadiolaisten seurapaikka. Hänen toiminnastaan kuitenkin valitettiin jälleen ja Wirkkula siirrettiin Inariin vuonna 1882.
Rautioon perustettiin rauhanyhdistys 1900-luvun alkuvuosina ja Otto Evert Petäistö lahjoitti tontin omaa seuratupaa varten. Lestadiolaisen hajaantuminen 1930-luvulla koetteli erityisesti Raution lestadiolaisuutta. Pikkuesikoisuuden erkaantuessa vuonna 1934 Raution rauhanyhdistys ja sen seurahuone jäivät pikkuesikoisille. Vanhoillislestadiolaiset perustivat vuonna 1936 uuden yhdistyksen nimellä "Raution Kirkon- ja Kärkiskylän rauhanyhdistys", joka tunnetaan nykyisin Raution seudun rauhanyhdistyksenä.
Raution seudun rauhanyhdistyksen nykyinen toimitalo rakennettiin vuonna 1986 tontille, jonka oli lahjoittanut Kalle Petäistö, alkuperäisen tontinlahjoittaja Otto Petäistön poika.
Haapaveden rauhanyhdistys

Haapaveden rauhanyhdistys on Haapavedellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Haapaveden rauhanyhdistykseen kuului vuonna 2011 noin 430 jäsentä.
Historia.
Lestadiolainen herätysliike on vaikuttanut Haapaveden alueella 1860-luvun lopulta lähtien. Lestadiolainen herätys syntyi aikaan, jolloin nälänhätä koetteli paikkakuntaa. Lestadiolainen herätys levisi Karsikkaan kylälle Nivalan Ruuskankylästä. Haapaveden ensimmäisenä lestadiolaisena saarnaajana pidetään Eeli Juolan ohella Juuso Rasvaa. 
Lestadiolaisuus sai Haapavedellä parinkymmenen vuoden aikana laajan kannatuksen. Vuonna 1885 arvioitiin, että lestadiolaisia oli ainakin kolmasosa kunnan väkiluvusta. Karsikkaan kylän ohella Vatjusjärven ja Rytkyn kylät olivat voimakkaita lestadiolaisalueita.
Haapaveden rauhanyhdistys perustettiin marraskuussa 1890 ja on yksi ensimmäisiä rauhanyhdistyksiä koko maassa. Rauhanyhdistyksen perustamisen taustalla oli haapavetinen saarnamies Erkki Rytky. Oma seurahuone oli rakennettu jo ennen rauhanyhdistyksen perustamista. 
1950-luvulla Haapavedelle syntyivät Jokivarrren ja Karsikkaan rauhanyhdistykset. Sivukylien rauhanyhdistyksien toiminta päättyi 1970- ja 1980-lukujen aikana, ja niiden jäsenet liittyivät kirkonkylän rauhanyhdistykseen. Haapaveden rauhanyhdistyksen seurahuonetta laajenettiin 1970-luvun alussa yli kaksinkertaiseksi. Seurahuone kävi tästä huolimatta ahtaaksi ja uusi rauhanyhdistyksen toimitalo valmistui vuonna 1988.
Manhiçan piiri

Manhiçan piiri () on Mosambikin eteläosan Maputon maakunnassa sijaitseva aluehallinnon toisen tason piiri. Piiri rajoittuu kaakossa Intian valtamereen, lounaassa Marracuenen, lännessä Moamban ja luoteessa Maguden piiriin. Koillisessa naapurina on Gazan maakunnan Bilenen piiri. 
Piirin väestöennuste oli 256 865 as. (2022) ja pinta-ala on 2 147 neliökilometriä, toisen lähteen mukaan 2 380 km² (mahdollisesti vesialueita sisältäen) eli noin on 9,1 prosenttia maakunnan pinta-alasta. Väestötiheys oli 120 asukasta neliökilometriä kohden. Piirikeskus on Manhiçan kaupunki, joka sijaitsee linnuntietä 69 kilometriä ja maanteitse 93 km aluekeskus Matolasta koilliseen. Mosambikin pohjoisosista pääkaupunki Maputoon johtava yli 2 600 kilometriä pitkä kansallinen valtatie EN1 (Estrada Nacional Número Um) kulkee Manhiçan piirin ja sen piirikeskuksen kautta.
Lukutaidottomuus oli piirissä vuosien 2019–2023 tilaston mukaan 25,5 prosenttia (maakunnan keskiarvo 12,5  %).
Väestön pääelinkeinoja ovat maatalous ja valmistava teollisuus. Etenkin viljellään vihanneksia ja muita juureksia sekä sokeriruokoa; lisäksi kasvatetaan trooppisia ja ja subtrooppisia hedelmiä. Tärkein maatalouskasvi on sokeriruoko, josta tuotetaan sokeria.
Volker Wissing

Volker Wissing (s. 22. huhtikuuta 1970 Landau) on saksalainen juristi ja poliitikko. Hän on ollut liittopäivien jäsen vuosina 2004–2013 ja 2021–2025 ja toiminut maansa liikenneministerinä 2021–2025 sekä oikeusministerinä 2024–2025. Wissing on istunut myös Rheinland-Pfalzin maapäivillä ja toiminut kyseisen osavaltion elinkeino- ja varapääministerinä vuosina 2016–2021. Hän kuului aiemmin FDP:hen, mutta erosi siitä syksyllä 2024, kun puolue lähti Scholzin hallituksesta.
Hubertus Heil

Hubertus Heil (s. 3. marraskuuta 1972 Hildesheim) on saksalainen sosiaalidemokraattinen poliitikko, joka on istunut liittopäivillä vuodesta 1998. Vuosina 2018–2025 hän oli maansa työ- ja sosiaaliministeri. Heil on toiminut myös SPD:n pääsihteerinä.
Lisa Paus

Elisabeth ”Lisa” Paus (s. 19. syyskuuta 1968 Rheine) on saksalainen vihreä poliitikko. Hän on istunut liittopäivillä vuodesta 2009 ja toimi maansa perhe-, vanhus-, nais- ja nuorisoministerinä vuosina 2022–2025. Aiemmin hän on ollut Berliinin edustajainhuoneen jäsen. Pausilla on valtiotieteiden ja kansantaloustieteen tutkinto Berliinin vapaasta yliopistosta.
Karl Lauterbach

Karl Lauterbach (s. 21. helmikuuta 1963 Düren) on saksalainen sosiaalidemokraattinen poliitikko, joka on istunut liittopäivillä vuodesta 2005. Hän toimi maansa terveysministerinä vuosina 2021–2025. Lauterbach on koulutukseltaan epidemiologi ja hän on toiminut professorina Kölnin yliopistossa. Hän oli paljon esillä asiantuntijana tiedotusvälineissä koronaviruspandemian aikana.
Bond 26

Bond 26 on tuleva James Bond -elokuva, jonka ohjauksesta vastaa Denis Villeneuve. Tuotannosta vastaa Amazon MGM Studios, joka sai sarjan luovan hallinnan vuonna 2025.
Ohjaus ja tuotanto.
Elokuvan ohjaa kanadalainen Denis Villeneuve, joka on aiemmin ohjannut muun muassa "Dyyni" ja "Blade Runner 2049". Villeneuve on ilmoittanut suhtautuvansa Bond-projektiin vakavasti ja haluavansa tuoda siihen uutta näkökulmaa. Amazon MGM Studios aloitti tuotannon hallinnan alkuvuodesta 2025. Tämä on ensimmäinen Bond-elokuva, johon eivät osallistu Michael G. Wilson ja Barbara Broccoli, jotka ovat aiemmin johtaneet sarjan tuotantoa. Tuottajina toimivat Amy Pascal ja David Heyman.
Näyttelijävalinnat.
Uuden James Bondin rooliin ei ole vielä tehty virallista valintaa, eikä elokuvan käsikirjoittajakaan ole julkistettu. Useita nimiä on ollut esillä, mutta tuotantoyhtiö ei ole kommentoinut ehdokkaita. Ehdokkaiden joukossa ovat muun muassa Tom Holland, Jacob Elordi ja Harris Dickinson. Tuotanto etsii alle 30-vuotiasta brittiläistä miesnäyttelijää, mutta valinnasta ei ole tehty päätöstä. Aiemmin esillä olleet nimet, kuten Aaron Taylor-Johnson ja Henry Cavill, ovat raporttien mukaan jääneet vähemmälle huomiolle iän takia.
Julkaisuaikataulu ja tuotantopaikat.
Elokuvan julkaisuajankohdaksi on suunniteltu vuotta 2028 tai vuoden 2027 loppua. Kuvaukset saattavat siirtyä perinteiseltä Pinewoodin studiolta Amazonin Bray Studios -tiloihin.
Tarinallinen suunta.
Tarinan suhteen ei ole vielä julkaistu yksityiskohtia. Keskusteluissa on nostettu esille, miten käsitellään edellisen elokuvan "No Time to Die" lopussa esitetty Bondin kuolema. Vaihtoehtoina ovat esimerkiksi sarjan uudelleenkäynnistys tai uuden hahmon esittely, joka kantaa 007-koodinimeä.
Amazon MGM Studiosin vastuu tuotannosta merkitsee sarjalle muutosta, jonka vaikutukset elokuvan tyyliin ja sisältöön ovat vielä avoimia. Tuleva elokuva voi poiketa aiemmista toteutuksista niin sävyn kuin tyylin osalta.
1105 Fragaria

1105 Fragaria (1929 AB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,69 astronomisen yksikön ja etäisimmillään 3,33 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
1003 Lilofee

1003 Lilofee (A923 RV) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,63 astronomisen yksikön ja etäisimmillään 3,64 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Pekka Karhunen

Pekka Juhani Karhunen (s. 24. huhtikuuta 1949 Helsinki) on suomalainen lääkäri ja oikeuslääketieteen emeritusprofessori.
Karhunen syntyi metsänhoitaja Ilkka Emil Karhusen ja sairaanhoitaja Irma-Liisa Keräsen perheeseen. Hän avioitui 1976 Pirjo-Riitta Henttosen kanssa. Karhunen tuli ylioppilaaksi Karhulan yhteiskoulusta ja valmistui Helsingin yliopistosta lääketieteen lisensiaatiksi 1968. Lääketieteen ja kirurgian tohtoriksi hän väitteli siellä 1987. Karhunen sai oikeuslääketieteen erikoislääkärin pätevyyden 1990. 
Karhunen oli Helsingin yliopiston assistentti 1976–1986, oikeuslääketieteen aseman päivystävä oikeuslääkäri 1976–1993, apulaisopettaja 1987–1991 ja dosentti vuodesta 1990. Tampereen yliopiston ja Kuopion yliopiston oikeuslääketieteen professori hän oli 1994–2004. Karhunen on toiminut myös terveyskeskuslääkärinä Helsingissä ja hoitanut oikeuslääkärin tehtäviä lääninhallituksissa ja THL:ssä.
1627 Ivar

1627 Ivar (1929 SH) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään 1,13 astronomisen yksikön ja etäisimmillään 2,60 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään S-luokkaa.
Asteroidi nimetty sen löytäjän veljen muistoksi.
2212 Hephaistos

2212 Hephaistos (1978 SB) on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan 0,12 astronomisen yksikön päästä. Asteroidi kiertää Auringon ympäri (noin ), jolloin se on lähimmillään Auringosta 0,35 astronomisen yksikön päässä ja etäisimmillään 3,97 astronomisen yksikön päässä. Asteroidi on läpimitaltaan noin . Pyörähdysaika akselin ympäri on .
3163 Randi

3163 Randi (1981 QM) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, jossa se on lähimmillään 1,59 astronomisen yksikön päässä ja etäisimmillään 3,19 astronomisen yksikön päässä Auringosta. Asteroidi on läpimitaltaan noin ja sen pyörähtämisaika akselinsa ympäri on .
Naulaus

Naulaus on teknisessä työssä ja useissa valmistustekniikoissa käytettävä kiinnitysmenetelmä. Naulojen valintaan vaikuttavia seikkoja ovat kiinnitettävä materiaali, kiinnitysalusta, sekä se, että joutuuko naulattava kohde kosteuden vaikutuksen alaiseksi ja se, että käytetäänkö naulattavaan kohteeseen maalia tai tasoitetta. Naulan pituus on oikea, kun ainoastaan naulan kärki menee alustan lävitse. Naulan oikea pituus on erityisen tärkeä kun naulataan rakennusten kantavia rakenteita. Maalattaviin ja tasoitettaviin pintoihin käytetään uppokantaisia nauloja, kuten myös piilonaulauksessa. Naulattavan materiaalin ollessa betonia naulojen pitää mennä 15-20 cm syvyyteen. Metallia naulattaessa naulojen tulee olla samaa materiaalia naulattavan kohteen kanssa. Ulkotiloissa käytettävien naulojen tulee olla kuumasinkittyjä ja paikoissa, joissa on erityinen ruostumisvaara, tulee käyttää haponkestäviä nauloja. Kuumasinkittyjä ja haponkestäviä nauloja käytetään myös painekyllästettyyn puuhun. Jotkut naulat ovat kamparihlattuja tai kierrenauloja, joita käytettäessä nauloja tarvitaan vähemmän kuin muita nauloja käytettäessä. Rakennuksilla ja puusepäntöissä käytetään joskus lankanauloja. Esimerkiksi kattohuovan naulaamisessa voidaan käyttää huopanauloja. Puuta naulattaessa käytetään kulmarautoja, palkkikenkiä, naulauslevyjä, haarukkalevyjä, pilarikenkiä ja yleiskiinnikkeitä.
Hasan Piker

Hasan Piker (s. 1991 tai 1992) on yhdysvaltalainen Twitch-striimaaja ja vasemmistolainen poliittinen vaikuttaja. Hän käyttää monilla alustoilla nimeä HasanAbi.
Piker määrittelee itsensä vasemmistolaiseksi ja haluaa edistää sosialismia. Hän haluaisi, että demokraateista kehittyisi oikea työväenpuolue, joka takaisi kaikille julkisen terveydenhuollon ja edistäisi kohtuuhintaista asumista ja parempaa joukkoliikennettä kuten rautateitä.
Piker vastustaa Donald Trumpia ja on palestiinalaisten puolella Gazan sodassa. Toukokuussa 2025 hän kertoi joutuneensa pidätetyksi lentokentällä ja kuulustelluksi Lähi-Itää koskevista mielipiteistään. 
Piker striimaa päivittäin jopa 7–8 tuntia pelialusta Twitchillä. Striimin sisältönä on yleensä se, että hän lukee ja kommentoi uutisia ja selaa sosiaalisen median palveluita. Toisinaan hän myös pelaa videopelejä. Piker jakaa striimeistään parhaita paloja YouTube-kanavallaan, ja on aktiivinen myös muisssa sosiaalisen median palveluissa. Kesällä 2025 hänellä on lähes seitsemän miljoonaa seuraajaa eri sosiaalisen median alustoilla. Vuoden 2024 presidentinvaalien iltana hänellä oli yhteensä 7,5 miljoonaa katsojaa, enemmän kuin CNN-televisiokanavalla.
Piker aloitti uransa setänsä Cenk Uygurin luomalla The Young Turks -kanavalla.
Siekkilän koulu

 
Siekkilän koulu oli Mikkelin Siekkilässä toiminut perusopetuksen alakoulu. Koulu rakennettiin palvelemaan Siekkilän lähiötä, jonka kiivain rakennuskausi oli 1970-luvulla. Koulu perustettiin vuonna 1974 ja koulussa oli tuolloin noin 570 oppilasta, minkä takia koulua käytiin vuoroluvussa. Loppuvaiheessa oppilaita oli noin 350. Koulun yhteydessä toimi Siekkilän kirjasto. 
Siekkilän koulu lakkautettiin vuonna 2011 ja opetus siirrettiin uuteen Kalevankankaan kouluun. Koulu kärsi viimeisinä vuosina sisäilmaongelmista ja opetusta annettiin myös parakeissa.Vanha koulurakennus oli muussa käytössä vuoteen 2017, jolloin se jätettiin sisäilmaongelmien takia tyhjilleen. Ilkivallasta kärsinyt koulurakennus purettiin vuonna 2023.
Jonathan Rowe

Jonathan David Henry Rowe (s. 30. huhtikuuta 2003 Lontoo) on englantilainen jalkapalloilija, pelipaikaltaan hyökkääjä. Hän pelasi Norwich Cityssä junioreista alkaen ja on vuodesta 2024 edustanut ranskalaista Olympique de Marseillea, ensimmäisen vuoden lainasopimuksella. Hän voitti vuonna 2025 alle 21-vuotiaiden Euroopan-mestaruuden.
Rowe pelasi Englannin Valioliigassa Norwich Cityn joukkueessa 13 ottelua kaudella 2021–2022. Kauden päätteeksi Norwich putosi mestaruussarjaan, jossa Rowe pelasi kolme ottelua kaudella 2022–2023 ja nousukarsinta mukaan lukien 34 ottelua kaudella 2023–2024. Jälkimmäisellä kaudella hän teki sarjaotteluissa 12 maalia. Kaudella 2024–2025 Rowe pelasi lainasopimuksella ranskalaisessa Marseillessa 28 Ligue 1 -ottelua ja teki niissä kolme maalia.
Rowe on pelannut Englannin alle 21-vuotiaiden maajoukkueessa. Hän voitti ikäluokan Euroopan-mestaruuden vuonna 2025. Hän pelasi lopputurnauksessa joukkueensa kaikki kuusi ottelua, joista alkulohko-ottelut avauskokoonpanossa. Hän teki maalin alkulohko-ottelussa Tšekkiä vastaan sekä 3–2-voittomaalin Saksaa vastaan pelatun loppuottelun jatkoajalla.
Merijärven rauhanyhdistys

Merijärven rauhanyhdistys on Merijärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Merijärven rauhanyhdistykseen kuului vuonna 2011 noin 200 jäsentä.
Historia.
Lestadiolainen herätysliike on vaikuttanut Merijärven alueella 1860-luvulta lähtien. Lestadiolaisen herätyksen levittäjänä tuli tunnetuksi Eeli Juola, joka kohtasi herätysliikkeen työmatkallaan Tornionjokilaaksossa. Aluksi seuroja pitivät Pyhäjoen saarnamiehet Juho Honka ja Antti Rantala. Merijärven ensimmäinen oma puhuja oli Juho Koistinen, joka muutti vuonna 1879 Himangalta.
1880-luvun puoliväli oli Merijärvellä herätyksen aikaa, kun kappalaisena toimi Oskar Immanuel Heikel. 1900-luvun vaihteessa arvioitiin, että lähes puolet pitäjäläisistä eli noin 800 henkilöä lukeutui lestadiolaisiin. Merijärven rauhanyhdistys perustettiin huhtikuussa 1929, pian sen jälkeen kun kirkkoherra Väinö Havas oli kääntynyt uusheräyksestä vanhoillislestadiolaisuuteen. Havas oli keskeinen toimija yhdistyksen perustamisessa. Saman vuoden elokuussa otettiin käyttöön talkoilla rakennettu seuratupa. Seuratupa korvattiin uudella toimitalolla vuonna 1983.
Pattijoen rauhanyhdistys

Pattijoen rauhanyhdistys on Raahen Pattijoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Pattijoen rauhanyhdistykseen kuului vuonna 2011 noin 490 jäsentä.
Lestadiolainen herätysliike on vaikuttanut Eeli Juolan vaikutuksesta Raahen seudulla 1860-luvulta lähtien. Pattijoen rauhanyhdistys perustettiin vuonna 1954. Pattijoen rauhanyhdistyksen toimitalo on valmistunut vuonna 1979.
Vihannin rauhanyhdistys

Vihannin rauhanyhdistys on Raahen Vihannissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Vihannin rauhanyhdistykseen kuului vuonna 2011 noin 110 jäsentä.
Lestadiolainen herätysliike on vaikuttanut Vihannin seudulla 1860-luvulta lähtien. Oulusta tulleet saarnaajat toivat herätyksen sekä Vihannin kirkonkylälle että Alpuan kylälle, josta oli yhteyksiä myös Paavolaan ja Rantsilaan. Alpuassa pidettiin seuroja jo 1860-luvulla Taskilan talossa. Vihannin kirkonkylän rauhanyhdistys perustettiin vuonna 1950. Rauhanyhdistyksen toimitalo on valmistunut vuonna 1984.
Suicidal Angels

Suicidal Angels on kreikkalainen metallimusiikin yhtye, joka on perustettu vuonna 2001.
Historia.
Yhtyeen aloitti Níkos Melissourgós vuonna 2001 ja sen jäsenet muuttuivat useaan otteeseen ennen vakiintumista vuonna 2006. Vuosina 2002, 2003 ja 2004 julkaistujen demojen jälkeen yhtye julkaisi ensimmäisen EP-levynsä "Bloodthirsty Humanity" vuonna 2004.
Wardrum

Wardrum on kreikkalainen metallimusiikin yhtye, joka on perustettu vuonna 2010.
Historia.
Yhtyeen perustivat Stérgios Kouroú (rummut), Kóstas Vretós (kitara) ja Kóstas Skandális (bassokitara). Myöhemmin Piero Leporale (laulu) liittyi mukaan. Yhtye aloitti ensimmäisen albumin työstämisen vuonna 2010 ja "Spadework" julkaistiin vuonna 2011.
58084 Hiketaon

58084 Hiketaon (1197 T-3) on keskikokoinen asteroidi, joka luokitellaan Troijalaisiin asteroideihin. Asteroidi kiertää Aurinkoa samalla kiertoradalla Jupiterin kanssa, jossa se on lähimmillään 4,47 astronomisen yksikön ja etäisimmillään 5,90 astronomisen yksikön päässä Auringosta. Asteroidi kiertää Auringon ympäri (noin ). Asteroidi on kirkkauden ja valon heijastumisen perusteella läpimitaltaan todennäköisesti – .
Asteroidi on nimetty Hiketaonin mukaan.
58345 Moomintroll

58345 Moomintroll (1995 CZ1) on keskikokoinen päävyöhykkeen asteroidi, joka kiertää sisemmällä Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,85 astronomisen yksikön ja etäisimmillään 2,01 astronomisen yksikön päässä Auringosta. Asteroidi on kirkkauden ja valon heijastumisen perusteella läpimitaltaan todennäköisesti – .
Kuusamon rauhanyhdistys

Kuusamon rauhanyhdistys on Kuusamossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Kuusamon rauhanyhdistykseen kuului vuonna 2024 noin 340 jäsentä.
Historia.
Lestadiolainen herätysliike vakiintui Kuusamon alueella 1870-luvulla. Varhaisimpia saarnaajia olivat posiolaiset Juho Takkinen ja Matti Kellinsalmi sekä kuusamolaiset Tobias Kaivola ja Sihveri Suoraniemi. Varhaisella ajalla Kuusamossa vieraili myös Juhani Raattamaa, joka kävi Kuusamossa kolmeen otteeseen 1880-luvulla. Myös kemijärveläinen Kaarle Helisten vieraili Kuusamossa säännöllisesti. 1900-luvun vaihteessa Kuusamon väestöstä noin puolet kuului lestadiolaisuuden piiriin.
Alkuvaiheessa seuroja pidettiin pääasiassa kodeissa. Kirkonkylässä seurapaikkana oli myös kunnantupa. Lestadiolaisten ensimmäinen seurahuone valmistui vuonna 1912. Tämä seurahuone oli käytössä syyskuuhun 1944 asti, jolloin se tuhoutui kokonaan kirkonkylän palaessa. Kuusamon rauhanyhdistys perustettiin 1. lokakuuta 1935. Sotien jälkeen rauhanyhdistyksiä perustettiin myös Kuusamon sivukylille.
Uusi rauhanyhdistyksen seurahuone valmistui vuonna 1948. Joukamontien toimitaloon tehtiin huomattavia remontteja ja laajennuksia 1960- ja 1970-luvuilla. Talon käytyä ahtaaksi nykyinen rauhanyhdistyksen rakennus tehtiin Lahdentaustaan. Uuden toimitalon avajaisjuhlia vietettiin maaliskuussa 1982.
1284 Latvia

1284 Latvia (1933 OP) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,19 astronomisen yksikön ja etäisimmillään 3,10 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään T- tai L-luokkaa (SMASSII), joka viittaa sen sisältävän magnesiumsilikaattia, rautasilikaattia ja alumiinia.
ESTDCU

ESTDCU (Estonian Digital Camo Uniform) on Viron puolustusvoimien virallinen maastokuvio, joka otettiin käyttöön vuonna 2006. Kuvio on suunniteltu tarjoamaan tehokasta naamiointia Viron monipuolisessa maastossa, erityisesti tiheissä metsissä. Se on hyvin samankaltainen kuin Kanadan puolustusvoimien CADPAT-kuvio.
Historia.
ESTDCU:n kehitystyö alkoi vuonna 2005, ja sen suunnitteli Andres Lüll Viron puolustusvoimien logistiikkakeskuksen toimeksiannosta. Ensimmäiset testipuvut otettiin käyttöön samana vuonna, ja kuvio hyväksyttiin virallisesti käyttöön vuonna 2006. ESTDCU korvasi vanhemmat, Neuvostoliiton aikaiset TTsKO-pohjaiset maastokuviot, jotka olivat olleet käytössä Viron puolustusvoimissa ja Kaitseliitissä maan itsenäistymisen jälkeen.
Vaikka ESTDCU otettiin käyttöön vuonna 2006, sen käyttöönotto oli hidasta erityisesti reserviyksiköissä, jotka jatkoivat vanhojen maastopukujen käyttöä varastojen loppuun saakka. Vuonna 2006 esiteltiin myös aavikkomaastoon suunniteltu versio, jossa on ruskeaa ja harmaata hiekkataustalla. Lisäksi vuonna 2009 testattiin lumimaastoon tarkoitettua kuviota.
Ominaisuudet.
ESTDCU on nelivärinen pikselöity maastokuvio, joka koostuu mustasta, oliivinvihreästä, ruosteenpunaisesta ja sammaleenvihreästä taustasta. Kuviota on kehitetty erityisesti Viron metsiin, ja se muistuttaa läheisesti Kanadan CADPAT-kuviota, vaikka ei olekaan identtinen. Samankaltaisuus johtuu Viron ja Kanadan metsien samankaltaisista ympäristöistä. Kuviota on kehuttu sen kyvystä sulautua hyvin Viron maastoon, vaikka se ei aina ole yhtä tehokas muissa ympäristöissä, kuten aavikoilla.
ESTDCU:sta on olemassa ainakin kolme pääversiota:
Käyttö.
ESTDCU on Viron puolustusvoimien pääasiallinen maastopuku, jota käyttävät sekä aktiivipalveluksessa olevat joukot että reserviläiset. Sitä on käytetty erilaisissa operaatioissa, mukaan lukien rauhanturvaoperaatiot Irakissa ja Afganistanissa. Lisäksi Viron erityisjoukot () ovat siirtyneet osittain käyttämään MultiCam-kuviota vuodesta 2012 alkaen, mutta ESTDCU pysyy pääasiallisena kuviona muissa yksiköissä.
Kaitseliit, Viron vapaaehtoinen maanpuolustusjärjestö, käyttää myös ESTDCU:ta, vaikka varhaisina vuosina se käytti ylijäämävarastoista peräisin olevia Neuvostoliiton aikaisia TTsKO-pukuja ja Itä-Saksan armeijan strichtarn-kuvioisia pukuja, joita kutsuttiin paikallisesti nimellä "makaronid".
Ruuviliitos

Ruuviliitos on puun tai muun materiaalin liitos, joka on kiinnitetty ruuvilla ja mahdollisesti myös mutterilla ja pultilla. Sitä käytetään paikoissa, joissa liitos joudutaan mahdollisesti joskus avaamaan. Ruuvit voivat olla uppokantaisia, linssikantaisia, pallokantaisia tai kupukantaisia tai lukkokantaruuveja. Ruuvien väännön kestävyys ja kiristävyys riippuu niiden hahlojen ominaisuuksista. Jos rakenteeseen, jossa ruuviliitos on, kohdistuu liikaa tärinää tai muita ulkoisia voimia, jotka pääsevät vaikuttamaan ruuviin tai siihen liitettyyn mutteriin, ruuviliitoksen pitävyys heikkenee ja ruuvi löystyy. Tämän takia ruuviliitoksissa tulee ottaa huomioon kiristysmomentti ja ruuvilukitus. Ruuviliitoksissa käytettyjen ruuvien, pulttien ja muttereiden ominaisuudet riippuvat käyttötarkoituksesta. Esimerkiksi kuusiomuttereita käytetään rakennuksissa ja konetekniikassa.
Houplines

Houplines on kunta Pohjois-Ranskassa Nordin departementissa Hauts-de-Francen alueella. Se sijaitsee Leiejoen varrella, Belgian rajalla, noin 17 kilometriä Lillen kaupungista luoteeseen.
Teollistuminen.
Kaupungin läpi virtaava Leiejoki on purjehduskelpoinen, minkä ansiosta Houplines teollistui. Vuonna 1383 kaupungissa oli kaksi vehnämyllyä sekä paperimylly ja öljymylly. 1600-luvulle tultaessa paperimylly muutettiin vanutehtaaksi, ja alkoi villan valmistus verhoiluteollisuudelle. 1700-luvulla pellavan ja puuvillan jalostus kehittyi kehräämällä ja kutomalla, ja vuosisadan puolivälissä kaupungissa oli 80 kangaspuuta. Vuonna 1768 perustettiin Kuninkaallinen puuvilla- ja musliinilankatehdas. Vuonna 1786 Ranska ja Iso-Britannia allekirjoittivat Eden-sopimuksen, joka avasi Ranskan markkinat brittiläisille tavaroille. Tätä kilpailua uusi tehdas ei kestänyt. 1800-luvulla, teollisen vallankumouksen ja koneiden kehityksen myötä, Houplinesista tuli merkittävä tekstiilikeskus, joka kilpaili Armentièresin kanssa. Vuonna 1900 kaupunki oli runsasväkinen ja vauras.
Maailmansodat.
Ensimmäisen maailmansodan (1914-1918) aikana kaupunki tuhoutui lähes kokonaan. Tuolloin taisteluiden rintama kulki sen alueen läpi. Sodan jälkeen kaupungin väkiluku romahti. Sodan jälkeen alkoi jälleenrakennus. Uusi kaupungintalo rakennettiin avoimelle pellolle historiallisen keskustan ja teollisuusalueen väliin. Sainte-Anastasien kirkko rakennettiin entisen kaupungintalon perustusten päälle.
Toisessa maailmansodassa (1939-1945) vuonna 1940 kaupunki joutui jälleen ilmapommitusten kohteeksi. Tuolloin 120 taloa vaurioitui, joista noin viisikymmentä tuhoutui täysin.
1999 Hirayama

1999 Hirayama (1973 DR) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,75 astronomisen yksikön ja etäisimmillään 3,48 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Kiyotsugu Hirayaman muistoksi.
Johann Daniel Titius

Johann Daniel Titius (2. tammikuuta 1729 Konitz, Puola - 11. joulukuuta 1796 Wittenberg, Saksa) oli preussilainen (Saksa) fyysikko, tähtitieteilijä ja biologi. Hänen esittämänsä sääntö planeettojen ja Auringon etäisyyksistä yleistyi vuonna 1772 Johann Elert Boden vaikutuksesta ja tuli tunnetuksi Titiuksen–Boden lakina.
Maastojuoksun Suomen-mestaruuskilpailut 1929

Maastojuoksun Suomen-mestaruuskilpailut 1929 käytiin 12. toukokuuta Lappeenrannassa kaupunginpuistossa. Kilpailujen järjestäjänä toimi Lappeenrannan Urheilu-Miehet ja niihin osallistui 33 urheilijaa. Kilpailuja oli katsomassa yhteensä noin 2 500 katsojaa. Miehissä 8,2 km matkalta Suomen mestaruuden voitti niukasti Väinö Sipilä ja joukkueissa mestaruuden voitti edellisen vuoden tavoin Helsingin Toverit.
Mitalistit.
Lähteet:
Maastojuoksun Suomen-mestaruuskilpailut 1928

Maastojuoksun Suomen-mestaruuskilpailut 1928 käytiin 20. toukokuuta Lahdessa. Kilpailujen järjestäjänä toimi Lahden Urheilijat. Kilpailuja oli katsomassa hyvässä säässä yhteensä noin 5 000 katsojaa. Miehissä 8,2 km matkalta Suomen mestaruuden voitti Paavo Nurmi ja joukkueissa mestaruuden voitti Helsingin Toverit.
Mitalistit.
Lähteet: